ອີຣ່ານຈະເຈລະຈາເລື່ອງນິວເຄລຍຄືນໃໝ່
EU ເວັ້າວ່າ ອີຣ່ານພ້ອມແລ້ວ ທີ່ຈະເປີດ ການເຈລະຈາເລື້ອງນິວເຄລຍ ຄືນໃໝ່
ຫົວໜ້າດ້ານນະໂຍບາຍຕ່າງປະເທດຂອງສະຫະພາບຢູໂຣບກ່າວວ່າ ອີຣ່ານພ້ອມແລ້ວທີ່ຈະ ເລີ້ມເປີດການເຈລະຈາຄືນໃໝ່ ກ່ຽວກັບໂຄງການນິວເຄລຍຂອງຕົນ ທ່ານນາງ Catherine Ashton ກ່າວຕໍ່ພວກນັກຂ່າວທີ່ນະຄອນ Brussels ໃນວັນສຸກມື້ ນີ້ວ່າ ທ່ານນາງໄດ້ຮັບຈົດໝາຍສະບັບນຶ່ງຈາກຫົວໜ້າຄະນະເຈລະຈານິວເຄລຍຂອງອີຣ່ານ ທ່ານ Saeed Jalili ເວົ້າວ່າ ທ່ານໄດ້ກະກຽມທີ່ຈະເປີດການເຈລະຈາຄືນໃໝ່ ລຸນຫຼັງວັນທີ 10 ພະຈິກ ທ່ານນາງ Ashton ເອີ້ນຂໍ້ສະເໜີຂອງອີຣ່ານວ່າ ເປັນການເຄື່ອນໄຫວທີ່ສຳຄັນ ຫົວໜ້າດ້ານນະໂຍບາຍຕ່າງປະເທດຂອງສະຫະພາບຢູໂຣບ ໄດ້ສະເໜີທີ່ຈະພົບປະກັບທ່ານ Jalili ໃນກາງເດືອນພະຈິກ ໃນນາມຂອງກຸ່ມ P5+1 ຊຶ່ງມີຮວມທັງເຢຍຣະມັນ ແລະ 5 ປະເທດສະມາຊິກຖາວອນ ຂອງສະພາຄວາມໝັ້ນຄົງ ອົງການສະຫະປະຊາຊາດ ສະພາຄວາມໝັ້ນຄົງໄດ້ທຳການລົງໂທດຈຳນວນນຶ່ງຕໍ່ອີຣ່ານ ທີ່ໄດ້ປະຕິເສດບໍ່ຍອມຢຸດ ເຊົາ ການກັ່ນທາດຢູເຣນຽມທີ່ສາມາດນຳໃຊ້ໃນການສ້າງອາວຸດນິວເຄລຍນັ້ນ ອີຣ່ານຢືນ ຢັດວ່າ ໂຄງການນິວເຄລຍຂອງຕົນ ມີຈຸດປະສົງໃນທາງສັນຕິ